
Ασφαλτοστρώνονται οι οδοί Κανάρη, Καραϊσκάκη και Μακρυγιάννη 
Συνεχίζονται τα έργα οδοποιίας στην πόλη του Κιλκίς, με επιστρώσεις ασφαλτοτάπητα τις επόμενες ημέρες στις οδούς Κανάρη, Καραϊσκάκη και Μακρυγιάννη. 
Η εκτέλεση των απαραίτητων τεχνικών εργασιών στο οδόστρωμα, απαιτεί περιοχικά, προσωρινές κυκλοφοριακές ρυθμίσεις.
Ειδικότερα, διακόπτεται η στάση – στάθμευση και η κυκλοφορία όλων των οχημάτων: 
- από αύριο Τετάρτη 19 Αυγούστου έως την Παρασκευή 21 Αυγούστου κατά τις ώρες 08:00 με 18:00 στις οδούς Κανάρη (από 21ης Ιουνίου έως Ν. Καζαντζάκη) Καραϊσκάκη (από 21ης Ιουνίου έως Ν. Καζαντζάκη) και Μακρυγιάννη (από 21ης Ιουνίου έως Ν. Καζαντζάκη).
Αξίζει να σημειωθεί ότι  η ανακατασκευή ασφαλτοτάπητα αποκαθίσταται αυτοτελώς δηλ. σε κάθε οδό ή τμήμα της οδού, όπως περιγράφεται στη μελέτη του έργου, προκειμένου να επιτυγχάνεται η μικρότερη δυνατή κυκλοφοριακή όχληση στον αστικό ιστό.  
